യാത്രക്കാര്ക്ക് ആനുകൂല്യം സിയാലും എയര് ഇന്ത്യ എക്സ്പ്രസും ധാരണയായി നെടുമ്ബാശേരി സിയാലും എയര് ഇന്ത്യ എക്സ്പ്രസും യാത്രക്കാര്ക്ക് പുതിയ പദ്ധതികളും ആനുകൂല്യങ്ങളും നടപ്പാക്കുന്നതിന് ധാരണപത്രത്തില് ഒപ്പുവച്ചു.സിയാല് എംഡി എസ് സുഹാസ്, എയര് ഇന്ത്യ എക്സ്പ്രസ് സിഇഒ അലോക് സിങ് എന്നിവരാണ് ധാരണപത്രത്തില് ഒപ്പുവച്ചത്. എയര് ഇന്ത്യ എക്സ്പ്രസില് യാത്രചെയ്യുന്നവര്ക്ക് അന്താരാഷ്ട്ര പുറപ്പെടല് ടെര്മിനലിലെ കൊച്ചിന് ഡ്യൂട്ടി ഫ്രീ ഷോപ്പില്നിന്ന് ഷോപ്പിങ് നടത്തുമ്ബോള് 15 മുതല് 20 ശതമാനംവരെ കിഴിവ് ലഭിക്കും. ഇതിനുപുറമെ എല്ലാ യാത്രക്കാരെയും ഉള്പ്പെടുത്തിയുള്ള നറുക്കെടുപ്പ് പദ്ധതിയും നടപ്പാക്കും. നറുക്കെടുപ്പില് തെരഞ്ഞെടുക്കപ്പെടുന്ന യാത്രക്കാര്ക്ക് എയര് ഇന്ത്യ എക്സ്പ്രസിന്റെ സൗജന്യ ടിക്കറ്റുകള് ലഭിക്കും. യാത്രക്കാര്ക്ക് അന്താരാഷ്ട്ര സേവനങ്ങള് ഒരുക്കുകയാണ് സിയാലും എയര് ഇന്ത്യ എക്സ്പ്രസും ലക്ഷ്യമിടുന്നത്. നെടുമ്ബാശേരിയില്നിന്ന് കൂടുതല് അന്താരാഷ്ട്ര സര്വീസുകള് നടത്തുന്ന എയര്ലൈനാണ് എയര് ഇന്ത്യ എക്സ്പ്രസ്.